ועדת הכספים, כנסת 20, פרוטוקול מספר 107, 2015-10-20 12:30

משה גפני: שלום רב, אני מתכבד לפתוח את הישיבה.

משה גפני: על סדר-היום: הארכת מועדים לפי חוק מימון מפלגות, התשל"ג-1973.

משה גפני: המפלגות – נדמה לי שכמעט כולן; אולי רובן – אני לא רוצה סתם להסתכן ולומר – ביקשו אורכה של הגשת הדוחות הכספיים של הסיעות.

משה גפני: למעשה מה שקרה הוא שתוקן החוק בשעתו, הועברה סמכות למבקר המדינה בעניין הזה כדי לומר את דברו, וההחלטה היא שלו.

משה גפני: למען הגילוי הנאות, אז אמרתי בחקיקה, שאם אני אהיה יושב-ראש ועדת הכספים, לא אבקש אורכה נוספת.

משה גפני: אמרתי.

משה גפני: אני אומר את זה כאן.

משה גפני: אני לא בטוח בכל העניין הזה, אבל לא אעשה דבר מבלי שיהיה עם מבקר המדינה.

משה גפני: שוחחתי גם עם מבקר המדינה.

משה גפני: הסברתי שמדובר כאן על כמה דוחות שהצטברו יחד.

משה גפני: ובאמת, בסך הכול הכללי, הבקשה של כל הסיעות – שוב, כשאני אומר "כל" לא בדקתי אם זה באמת כולם עד האחרון שבהם, אבל רוב הסיעות שביקשו את הארכה, היא נובעת מסיבה אובייקטיבית.

איילת נחמיאס ורבין: מה זה סיבה אובייקטיבית?

משה גפני: חמישה דוחות.

משה גפני: באמת ההצטברות היא – גם לא צריך להפוך את הסיעות לעבריינים.

משה גפני: הרי כל הנושא הוא הארכת המועד, כי היה כמה דברים שהיה צריך להגיש יחד.

משה גפני: אבקש – יש מכתב שהגיע מכם.

משה גפני: אני ממש מודה לכם על זה.

משה גפני: תאמר, בבקשה.

<אלי מרזל: שלום, שמי אלי מרזל, ואני מנכ"ל משרד מבקר המדינה.

<אלי מרזל: מבקר המדינה בחן את הבקשות והוא נאות להסכים לבקשת הוועדה.

<אלי מרזל: חייבים לומר שזה גורם לנו קשיים ועיכובים, אבל לאור ההסברים שהתקבלו, ולאחר שמבקר המדינה בדק את הנושא, הוא מסכים לבקשת הוועדה, ומאשר.

משה גפני: לפי המכתב, הוא מאשר לפי הבקשה שלנו, עד 31.12.2015, שזו היתה בקשת הסיעות.

משה גפני: אני מודה לך.

משה גפני: אני מודה למבקר המדינה.

<שלומית ארליך: נבהיר.

<שלומית ארליך: אנחנו בעצם מדברים על הארכה עד 31.12.2015 של מועד מסירת החשבונות לתקופת הבחירות לכנסת ה-20, וכן מועד מסירת החשבונות השוטפים של המפלגות לתקופה המתחילה ביום 1.2.2013 ומסתיימת ב-31.3.2015.

<שלומית ארליך: אני מבינה שאתם מבקשים גם- - -

<חנה רותם: שני דוחות שוטפים:

<חנה רותם: דוח שוטף אחד זה בתקופה שציינת – מ-1.2.13 עד 31.12.14- - -

<שלומית ארליך: 31.3.15.

<חנה רותם: ודוח שוטף נוסף, מ-1.1.15 עד 31.3.15.

<חנה רותם: אלה שני דוחות נפרדים, ודוח הבחירות לכנסת ה-20.

<שלומית ארליך: לפי החוק, אנחנו מאריכים ב-22 שבועת, עד יום 2 ביוני 2016, את מועד מסירת דוח מבקר המדינה לגבי תוצאות ביקורת החשבונות לתקופת הבחירות לכנסת ה-20, וכן את מועד מסירת דוח מבקר המדינה לגבי תוצאות ביקורת החשבונות השוטפים של המפלגות לתקופה המתחילה ב-1.2.13, ומסתיימת ב-31.3.15.

<שלומית ארליך: גם כאן, חנה, יש דוח נוסף?

<חנה רותם: לא.

<חנה רותם: התקופה הזאת פשוט מחולקת לשניים.

<שלומית ארליך: בסדר.

משה גפני: צריך להצביע?

משה גפני: מי בעד אישור הבקשה והתשובה של מבקר המדינה - ירים את ידו.

משה גפני: מי נגד?

משה גפני: מי נמנע?

משה גפני: הצבעה בעד הבקשה – פה אחד הבקשה אושרה.

משה גפני: זה אושר פה אחד.

משה גפני: תודה רבה.

שלי יחימוביץ': אני לא הצבעתי.

שלי יחימוביץ': שיירשם.

שלי יחימוביץ': כי רשום שאני בדיון.

משה גפני: את לא בדיון.

משה גפני: .. אני מודה לכם.

משה גפני: אני מבקש למסור את תודתי גם למבקר המדינה.

משה גפני: באמת הסמכות היום אצלו, ואני מודה לו על שנעתר לבקשת הסיעות.

משה גפני: תודה רבה, הישיבה נעולה.